Ettepanek Euroopa parlamendi ja Nõukogu otsus Euroopa Liidu Solidaarsusfondi kasutuselevõtmise kohta vastavalt eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelisele kokkuleppe punktile 26 /* KOM/2007/0149 lõplik */





[pic] | EUROOPA ÜHENDUSTE KOMISJON | Brüssel 28.3.2007 KOM(2007) 149 lõplik Ettepanek EUROOPA PARLAMENDI JA NÕUKOGU OTSUS Euroopa Liidu Solidaarsusfondi kasutuselevõtmise kohta vastavalt eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelisele kokkuleppe punktile 26 (komisjoni esitatud) SELETUSKIRI 17. mail 2006. aasta institutsioonidevaheline kokkulepe[1] võimaldab paindlikkusmehhanismi kaudu kasutada Euroopa Liidu Solidaarsusfondi igal aastal piirmäära raames, mis on kuni 1 miljardi euro võrra suurem finantsperspektiivi vastavates rubriikides ettenähtust. Fondist abisaamise tingimused on üksikasjalikult määratletud nõukogu määruses (EÜ) nr 2012/2002.[2] Märtsist kuni aprillini 2006. aastal tõsiste üleujutuste käes kannatanud Ungari ja Kreeka esitatud fondist abisaamise taotluste põhjal on kahjustuste hinnanguline kogusuurus järgmine: (eurodes) Otsene kahju | Taotletav abi | Ungari: 2006. aasta aprilli üleujutused | 519 096 784 | 15 063 587 | Kreeka: 2006. aasta märtsi üleujutused | 372 261 099 | 9 306 527 | Kokku | 891 357 883 | 24 370 114 | Kõnealuste taotluste[3] läbivaatamist silmas pidades ning arvestades fondist anda võidavat kõige suuremat abisummat ja assigneeringute ümberpaigutamise ulatust lisakulutuste rubriigis, teeb komisjon ettepaneku kasutada Euroopa Liidu Solidaarsusfondi vahendeid mahus 24 370 114 eurot, mis eraldatakse finantsperspektiivi rubriigist 1a. Komisjon esitab paranduseelarve (PE), et kirjendada 2007. aasta eelarvesse konkreetsed, abisaaja riikide kaupa jaotatud kulukohustuste assigneeringud ja maksete assigneeringud, nagu nõutakse 17. mai 2006. aasta institutsioonidevahelise kokkuleppe punktis 26. Ettepanek EUROOPA PARLAMENDI JA NÕUKOGU OTSUS Euroopa Liidu Solidaarsusfondi kasutuselevõtmise kohta vastavalt eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelisele kokkuleppe punktile 26 EUROOPA PARLAMENT JA EUROOPA LIIDU NÕUKOGU, võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta,[4] eriti selle punkti 26, võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu Solidaarsusfondi loomise kohta,[5] võttes arvesse komisjoni ettepanekut[6] ning arvestades järgmist: (1) Euroopa Liit on loonud Euroopa Liidu Solidaarsusfondi (edaspidi „fond“), et näidata üles solidaarsust katastroofide tagajärjel kannatanud piirkondade elanikkonnaga. (2) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 1 miljard eurot aastas. (3) Määrus (EÜ) nr 2012/2002 sisaldab sätteid, mille alusel on võimalik fondi kasutada. (4) Ungari ja Kreeka on esitanud taotlused fondi kasutuselevõtmiseks seoses kahe üleujutustest põhjustatud katastroofiga, ON TEINUD JÄRGMISE OTSUSE: Artikkel 1 Euroopa Liidu 2007. aasta üldeelarvest võetakse Euroopa Liidu Solidaarsusfondi raames kasutusele 24 370 114 eurot kulukohustuste assigneeringute ja maksete assigneeringutena. Artikkel 2 Käesolev otsus avaldatakse Euroopa Liidu Teatajas . Brüssel, Euroopa Parlamendi nimel Nõukogu nimel president eesistuja [1] ELT C 139, 14.6.2006, lk 1. [2] EÜT L 311, 14.11.2002, lk 3. [3] Komisjonile esitatud teatis Ungari taotluse kohta võtta kasutusele Euroopa Liidu Solidaarsusfondi vahendid 2006. aasta aprillis toimunud tõsiste üleujutuste tagajärgede kõrvaldamiseks ning komisjonile esitatud teatis Kreeka taotluse kohta võtta kasutusele Euroopa Liidu Solidaarsusfondi vahendid 2006. aasta märtsis toimunud tõsiste üleujutuste tagajärgede kõrvaldamiseks, milles on esitatud komisjoni analüüs taotluste kohta. [4] ELT C 139, 14.6.2006, lk 1. [5] EÜT L 311, 14.11.2002, lk 3. [6] ELT C […], […], lk […].